39. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 123710 της 18/25 Σεπτ. 1971 (ΦΕΚ Β΄  766) Περί των καθηκόντων του διδακτικού προσωπικού των Παιδαγωγικών Ακαδημιών. Έχοντες υπ’ όψιν: α)Τας διατάξεις του άρθρ. 13 παρ. 7 του Ν.Δ. 842/71 (ΦΕΚ 31) «περί αναδιοργανώσεως των Παιδαγωγικών Ακαδημιών κλπ.» και β)την υπ’ αριθ. 605/1971 γνωμοδότησιν του ΑΣΔΥ, αποφασίζομεν: Τα καθήκοντα και δικαιώματα του Διευθυντού, Υποδιευθυντού, του Επόπτου Ειδικής Εκπαιδεύσεως και του διδακτικού προσωπικού των Παιδαγωγικών Ακαδημιών ορίζονται ως ακολούθως: Τρόπος και ώραι διδασκαλίας Άρθρ.1.-1.Ο Διευθυντής, ο Υποδιευθυντής, ο Επόπτης ειδικής εκπαιδεύσεως διδασκάλων άρθρ. 5 Ν.Δ. 842/71 και οι καθηγηταί ασκούν το διδακτικόν των έργον είτε από της έδρας, είτε εις τα εργαστήριά των. «2.Αι εβδομαδιαίαι ώραι διδασκαλίας, χορωδίας, πρακτικών ή εργαστηριακών ασκήσεων ορίζονται κατ’ ενώτατον όριον ως ακολούθως: α)Διευθυντής ώραι 8. β)Υποδιευθυντής ώραι 12. γ)Επόπτης Ειδικής Εκπ/σεως ώραι 16. δ)Καθηγηταί ώραι 20. 3.Άπαντες οι εν τη προηγουμένη παραγράφω υποχρεούνται, όπως παραμένουν εν τη Παιδαγωγική Ακαδημία επί 30 ώρας εβδομαδιαίως κατ’ ανώτατον όριον δια την διδασκαλίαν, τας πρακτικάς ή εργαστηριακάς ασκήσεις και την προσφοράν άλλων εργασιών εν αυτή». Αι παρ. 2 και 3 ετροποποιήθησαν ως άνω δια της υπ’ αριθ. 10421 της 22 Ιαν./12 Μαΐου 1972 (ΦΕΚ Β΄ 332) αποφ. Υπ. Εθν. Παιδείας και Θρησκευμάτων. Καθήκοντα και δικαιώματα διδακτικού  προσωπικού πέραν του διδακτικού των έργου Άρθρ.2.-1.Ο Διευθυντής της Π.Α., ελέγχει και συντονίζει το έργον αυτής και είναι διοικητικός και πειθαρχικός προϊστάμενος των υπηρετούντων εν τη Π.Α. και τοις προσηρτημένοις Προτύποις και ειδικοίς σχολείοις, ως και των ειδικώς εκπαιδευομένων διδασκάλων. β)Ασκεί καθήκοντα και έχει δικαιώματα Επιθεωρητού Δημοτικής Εκπαιδεύσεως άρθρ. 28 παρ. 3  (Αντί της σελ. 264,01(β) Σελ. 264,01(γ) Τεύχος 460-Σελ. 135 Παιδαγωγικές Ακαδημίες 32.Γ.ζ.39 και 5 Ν.Δ. 651/70, επί του διδακτικού προσωπικού των προτύπων και ειδικών δημοτικών σχολείων, των προσηρτημένων εν τη Π. Ακαδημία, Διοικητικού δε Επιθεωρητού Μέσης Εκπαιδεύσεως και Επιθεωρητού ειδικότητος, άρθρ. 16 παρ. 2 και 3 και άρθρ. 17 και 19 του αυτού ως άνω Ν.Δ/τος επί του διδακτικού προσωπικού της Παιδαγωγικής Ακαδημίας. Ούτος συντάσσει εκθέσεις υπηρεσιακής ικανότητος δι’ άπαν το υπηρετούν εν τη Ακαδημία προσωπικόν κατά τα οριζόμενα εν άρθρ. 13 (παρ. 1) και 19 (παρ. 1β) του Ν.Δ. 842/1971. Επί περιπτώσεων κωλύματος λόγω συγγενείας αξιολογών είναι επί μεν του εκπαιδευτικού προσωπικού ο Εκπαιδευτικός Σύμβουλος, επί δε του διοικητικού και υπηρετικού ο Υποδιευθυντής. γ)Εισηγείται εις το Υπουργείον, δια της αρμοδίας Διευθύνσεως, την λήψιν μέτρων δια την εκπλήρωσιν των σκοπών της Π.Α. δ)Συγκαλεί και διευθύνει τας συνεδριάσεις του καθηγητικού συλλόγου. ε)Κατανέμει το προσωπικόν αναλόγως των υφισταμένων εκάστοτε αναγκών. ς)Κατανέμει τους σπουδαστάς και τους ειδικώς εκπαιδευομένους κατά τμήματα και ειδικότητα σπουδών. ζ)Εγκρίνει τας πάσης φύσεως δαπάνας της Σχολικής Εφορείας και αποφασίζει επί των παντός είδους προμηθειών και εκτελέσεως έργων κατά τας ισχυούσας περί Σχολικών ταμείων και Σχολικών Εφορειών διατάξεις. η)Εποπτεύει δια την λειτουργίαν των Τμημάτων, των εργαστηρίων, των Προτύπων Δημοτικών Σχολείων, την εφαρμογήν του αναλυτικού προγράμματος και την σύνταξιν του ωρολογίου προγράμματος. θ)Συντάσσει και υποβάλλει εις το Υπουργείον κατά το τέλος του Ακαδημαϊκού έτους έκθεσιν περί της λειτουργίας της Π.Α. μετά παρατηρήσεων και προτάσεων επί των παρατηρουμένων ελλείψεων και αναγκών, ως και επί των ληπτέων μέτρων βελτιώσεως. ι)Γνωστοποιεί εις το διδακτικόν προσωπικόν τας εκάστοτε νέας εκπαιδευτικάς διατάξεις και τας σχετικάς αποφάσεις και διαταγάς προϊσταμένων αρχών, κοινοποιεί δε εις τους ενδιαφερομένους τα εις αυτούς απευθυνόμενα έγγραφα. ια)Επιμελείται της εφαρμογής του ισχύοντος αναλυτικού και ωρολογίου προγράμματος των διδακτέων μαθημάτων. ιβ)Καθορίζει την έναρξιν και λήξιν της ημερησίας εργασίας κατ’ εφαρμογήν των ισχυουσών διατάξεων περί εβδομαδιαίων ωρών εργασίας του διδακτικού προσωπικού. ιγ)Αποφασίζει δια την διενέργεια εορτών, εκπαιδευτικών εκδρομών ή την ανάπτυξιν μορφωτικών εσωσχολικών ή εξωσχολικών δραστηριοτήτων ως και δια παν ζήτημα αφορών εις την καλήν λειτουργίαν της Π.Α. Σελ. 264,02(γ) Τεύχος 460-Σελ. 136 ιδ)Κατανέμει μεταξύ των διδασκόντων τα πέραν της διδασκαλίας των μαθημάτων εσωσχολικά ή εξωσχολικά έργα. ιε)Καθορίζει δια πράξεώς του την πέραν των εν άρθρ. 1 παρ. 2 οριζομένων ωρών διδασκαλίας και εργαστηριακών ασκήσεων εργασίαν. 2.Ο Υποδιευθυντής της Π.Α. πέραν του διδακτικού έργου ασκεί και τα κάτωθι καθήκοντα: α)Υποβοηθεί τον Διευθυντήν εις την άσκησιν των διοικητικών και εποπτικών του καθηκόντων. β)Αναπληροί τον Διευθυντήν ελλείποντα, απόντα ή κωλυόμενον εις όλα τα καθήκοντα και τας αρμοδιότητας αυτού, εξαιρέσει της πειθαρχικής δικαιοδοσίας και του δικαιώματος συντάξεως εκθέσεων υπηρεσιακής ικανότητος επί των ομοιοβάθμων του καθηγητών της Ακαδημίας. 3.Ο Επόπτης Τμήματος Ειδικής Εκπαιδεύσεως, πέραν των διδακτικών του έργων ασκεί και τα κάτωθι καθήκοντα: α)Υποβοηθεί τον Διευθυντήν και Υποδιευθυντήν εις την άσκησιν των διοικητικών καθηκόντων. β)Ευθύνεται δια την καλήν λειτουργίαν του Τμήματος από απόψεως εφαρμογής του αναλυτικού προγράμματος και του Κανονισμού της Παιδαγωγικής Ακαδημίας. γ)Οργανώνει τας πρακτικά και εργαστηριακάς ασκήσεις, τας υποδειγματικάς και δοκιμαστικάς διδασκαλίας ως και τας ενημερωτικάς επισκέψεις των ειδικώς εκπαιδευομένων διδασκάλων. δ)Εισηγείται εις την Δ/νσιν παν κατάλληλον, κατά την κρίσιν του μέτρον προς επίτευξιν των σκοπών της ειδικής εκπαιδεύσεως. 4.Το λοιπόν διδακτικόν προσωπικόν (καθηγηταί) ασκούν τα κάτωθι καθήκοντα: α)Διδάσκουν τα μαθήματα της ειδικότητός των εν τη αιθούση διδασκαλίας και τοις εργαστηρίοις, συμφώνως προς το αναλυτικόν πρόγραμμα. β)Διδάσκουν υποδειγματικώς εις τα πρότυπα και άλλα δημοτικά σχολεία. γ)Παρακολουθούν τας πρακτικάς και εργαστηριακάς ασκήσεις των σπουδαστών και των ειδικώς εκπαιδευομένων διδασκάλων. δ)Συνοδεύουν τούτους εις ενημερωτικάς επισκέψεις και μορφωτικάς εκδρομάς, θεωρούμενοι ως ασκούντες διατεταγμένην υπηρεσίαν. ε)Εκτελούν πάσαν ανατιθεμένην αυτοίς υπηρεσίαν υπό του Διευθυντού της Π.Α. του Υποδιευθυντού ή του Επόπτου του Τμήματος ειδικής εκπαιδεύσεως. Η παρούσα δημοσιευθήτω δια της Εφημερίδος της Κυβερνήσεως. 32.Γ.ζ.39 Παιδαγωγικές Ακαδημίες 